**Общ регламент за групово освобождаване (Регламент № 651/2014) — работен документ**

**Помощи за култура и опазване на културното наследство**

Най-напред следва да бъдат проверени общите условия за прилагането на ОРГО (12 условия/членове 1—12), а след това И условията по отношение на помощите за култура и опазване на културното наследство.

**А. Общи условия за прилагане**

|  |  |
| --- | --- |
| **Общи условия за съвместимост** | **Проверка на съответствието (OK?)** |
| **Член 1 — Изключване на някои дейности (параграф 2)** |  |
| * Помощи за дейности, свързани с износ; * Помощи, обвързани с условието за използване на местни за сметка на вносни стоки. |
| **Член 1 — Изключване на някои сектори (параграф 3)** |  |
| * Риболов и аквакултури\* (съгласно Регламент (ЕС) № 1379/2013); * Първично производство на селскостопански продукти\*; * Преработка и продажба на селскостопански продукти\*, ако размерът на помощта е определен въз основа на цената или количеството на такива продукти, закупени от първични производители или предлагани на пазара от съответните предприятия; или когато помощта е обвързана със задължението да бъде прехвърлена частично или изцяло на първичните производители; * Помощи за улесняване на закриването на неконкурентоспособни въглищни мини (Решение 2010/787/ЕС на Съвета);   \* *Ако предприятието упражнява също дейност в сектори, които попадат в приложното поле на настоящия регламент, той се прилага за помощите, предоставени в тези сектори, при условие че съответната държава членка гарантира, че дейностите в изключените сектори не се ползват от помощта.* |
| **Член 1 — Изключване на дружествата, засегнати от правилото Deggendorf (параграф 4)** |  |
| **Не** се прилага по отношение на схеми за помощ, които не изключват изрично плащането на индивидуална помощ в полза на предприятие, което е обект на неизпълнено разпореждане за възстановяване вследствие на предходно решение на Комисията, с което помощта се обявява за неправомерна/несъвместима, и **не** се прилага за *ad hoc* помощи в полза на такива предприятия. |
| **Член 1 — Изключване на дружествата в затруднено положение (параграф 4)** |  |
| **Не** се прилага за помощи за предприятия в затруднено положение. |
| **Член 1 — Изключване на мерките за помощ, които нарушават законодателството на Съюза (параграф 5)** |  |
| **Не** се прилага за мерки за държавна помощ, които водят до неотделимо нарушение на законодателството на Съюза, по-специално:  а) задължение седалището или основното място на установяване на бенефициера да се намира в съответната държава членка. Разрешава се условието към момента на изплащането на помощта бенефициерът да е създал седалище или клон в държавата членка, предоставяща помощта;  б) задължение бенефициерът да използва стоки и услуги, произведени на територията на държавата членка;  в) ограничаване на възможността бенефициерът да се възползва от резултатите от научноизследователска и развойна дейност и иновации в други държави членки. |
| **Член 4 — Индивидуални прагове за уведомяване** |  |
| **Не** се прилага за помощи, надхвърлящи:   * за инвестиционни помощи за култура и опазване на културното наследство: 100 милиона евро на проект; за оперативни помощи за култура и опазване на културното наследство: 50 милиона евро на предприятие годишно; * за схеми за помощ за аудио-визуални произведения: 50 милиона евро на схема годишно.   Праговете **не** могат да бъдат заобикаляни чрез изкуствено разделяне на схемите или проектите за помощ. |  |
| **Член 5 — Прозрачност на помощта** |  |
| Прилага се само за прозрачни помощи, като за прозрачни се считат:   * безвъзмездните средства и лихвените субсидии; * заемите (когато брутният еквивалент на безвъзмездна помощ е изчислен въз основа на референтния процент към момента на предоставяне на безвъзмездните средства); * гаранциите   (когато брутният еквивалент на безвъзмездна помощ е изчислен въз основа на минималните премии, посочени в известие на Комисията,  или  когато брутният еквивалент на безвъзмездна помощ е одобрен, преди мярката да бъде въведена в действие, въз основа на Известието на Комисията относно гаранциите и в одобрената методика за изчисляването му изрично се обръща внимание на вида на гаранцията и на вида на сделката, за която гаранцията е издадена, в контекста на прилагането на ОРГО);   * данъчните предимства (когато по мярката е предвиден таван, с който се гарантира, че прагът няма да бъде надхвърлен); * възстановяемите аванси (ако общият номинален размер на възстановяемия аванс не надхвърля приложимите прагове съгласно настоящия регламент или ако, след като Комисията е била уведомена за методиката за изчисляване на брутния еквивалент на безвъзмездна помощ на възстановимия аванс, тя е одобрила тази методика преди изпълнението на мярката). |  |
| **Член 7 — Допустими разходи** |  |
| За изчисляването на интензитета на помощта (когато интензитетът на помощта не е равен на 100 %):   * Данните се събират преди приспадането на данъци и други такси. * При помощите, които се предоставят не под формата на безвъзмездни средства, а под друга форма, размерът на помощта е нейният брутен еквивалент на безвъзмездна помощ. * Помощите, които се предоставят на няколко части, се сконтират към размера си към момента на предоставяне (същото важи и за допустимите разходи и лихвените проценти към момента на предоставяне). * Отделните траншове помощ под формата на данъчни предимства се сконтират въз основа на сконтовите проценти, приложими към момента на влизане в сила на данъчното предимство. * Когато помощите се предоставят под формата на възстановяеми аванси, които, при липса на одобрена методика за изчисляване на техния брутен еквивалент на безвъзмездна помощ, са изразени като процент от допустимите разходи, и мярката предвижда, че при успешен резултат от проекта, за който се съди въз основа на реалистична и предпазлива хипотеза, авансовите плащания се възстановяват с лихвен процент, поне равен на сконтовия процент, приложим към момента на предоставяне на помощта, максималният интензитет на помощта може да бъде увеличен с 10 процентни пункта.   Допустими разходи и документация   * Допустими разходи, подкрепени с ясни, конкретни и актуални документи. |  |
| **Член 8 — Натрупване** |  |
| * За праговете и максималните интензитети на помощта се взема предвид **общият размер** на помощта (параграф 1). * Когато **финансиране от Съюза** (което не е под контрола на държавата членка) е съчетано с държавна помощ, само тази държавна помощ се взема предвид за установяването на това дали са спазени праговете за уведомяване и максималните интензитети на помощта или максималните размери на помощта, при условие че общият размер на публичното финансиране, предоставено във връзка с едни и същи допустими разходи, не превишава най-благоприятния процент на финансиране, установен в приложимите правила на законодателството на Съюза (параграф 2). * Освободените от задължението за уведомяване помощи могат да се натрупват с всякаква друга държавна помощ, ако **установимите разходи са различни** (параграф 3, буква а). * Не се допуска натрупване на освободени от задължението за уведомяване помощи с никаква друга помощ във връзка със **същите допустими разходи**, които се припокриват частично или напълно, ако това натрупване води до надхвърляне на най-високия интензитет или най-високия размер на помощта, приложими за тази помощ (параграф 3, буква б). * Държавните помощи, освободени от задължението за уведомяване по силата на ОРГО, не могат да се натрупват с **помощ** **de minimis** по отношение на същите допустими разходи, ако това натрупване би довело до интензитет на помощта, надхвърлящ праговете, установени в глава III от ОРГО (параграф 5). |  |
| **Член 9 — Публикуване и информация** |  |
| * Публикуване на подробен уебсайт за държавните помощи — на национално или регионално равнище — на следното (параграф 1):   1. обобщената информация (вж. член 11) или връзка, която предоставя достъп до нея;   2. пълния текст на всяка мярка за помощ (вж. член 11) или връзка, която предоставя достъп до него;   3. информацията относно всяка предоставена индивидуална помощ, надхвърляща 500 000 евро (вж. приложение III).   Що се отнася до помощта, предоставена в полза на проекти по цел „Европейско териториално сътрудничество“, информацията, посочена в настоящия параграф, се помества на уебсайта на държавата членка, в която е разположен съответният управителен орган, съгласно определението в член 21 от Регламент (ЕС) № 1299/2013 на Европейския парламент и на Съвета. Като алтернативен вариант участващите държави членки могат също да решат всяка от тях да предоставя информацията относно мерките за помощ на тяхната територия на съответните уебсайтове.   * За схемите под формата на данъчни предимства и схемите по членове 16 и 21 (с изключение на МСП, които не са осъществили търговска продажба на нито един пазар) условията, посочени в параграф 1, буква в) от настоящия член, се считат за изпълнени, ако държавите членки публикуват необходимата информация за размера на индивидуалните помощи в следните диапазони (в милиони евро) (параграф 2): * 0,5—1; * 1—2; * 2—5; * 5—10; * 10—30; и * 30 и повече. * Информацията, посочена в параграф 1, буква в), е организирана и достъпна по стандартизиран начин (вж. приложение III) и дава възможност за ефективно търсене и изтегляне. Информацията, посочена в параграф 1, се публикува до 6 месеца от датата на предоставяне на помощта или, за помощи под формата на данъчни предимства, до 1 година от датата, на която трябва да се подаде данъчната декларация, и е достъпна най-малко 10 години от датата, на която е предоставена помощта (параграф 4). * Държавите членки осигуряват съответствие с разпоредбите на настоящия член най-късно две години след влизане в сила на настоящия регламент (т.e. 1.7.2016 г.) (параграф 6). |  |

**За определенията на понятията**: член 2 (да се обърне внимание на новото определение на предприятие в затруднено положение).

**Докладване**: член 11.

**Контрол**:член 12

**Отмяна на груповото освобождаване**: член 10.

**Б. Специални условия за помощите за култура и опазване на културното наследство**

|  |  |
| --- | --- |
| **Член 53**  **Помощи за култура и опазване на културното наследство** | **Проверка на съответствието (OK?)** |
| Те са съвместими и освободени от задължението за уведомяване, ако са изпълнени общите условия за съвместимост и условията в този член (параграф 1). |  |
| **Цел на помощта и вид обхванати дейности** |  |
| * Помощи, отпуснати за **следните културни цели и дейности** (параграф 2):  1. музеи, архиви, библиотеки, артистични и културни центрове и средища, театри, оперни театри, концертни зали, други организации за представления на живо, институции, ангажирани със съхраняване на филмовото наследство, и други подобни артистични и културни инфраструктури, организации и институции; 2. материално наследство, в това число всички форми на движимо и недвижимо културно наследство и археологически обекти, паметници, исторически обекти и сгради; природно наследство, свързано с културно наследство, или ако е признато официално като културно или природно наследство от компетентните публични органи на държава членка; 3. нематериално наследство във всичките му форми, в това число фолклорни обичаи и занаяти; 4. художествени или културни прояви и представления, фестивали, изложби и други подобни културни дейности; 5. културни и артистични образователни дейности и популяризиране на важното значение на опазването и насърчаването на многообразието от форми на културно изразяване чрез образователни програми и програми за по-голямо популяризиране, включително чрез използване на нови технологии; 6. писане, редактиране, продуциране, дистрибуция, цифровизация и издаване на музика и литература, включително преводи. |  |
| **Форма на помощта** |  |
| * Помощта може да бъде под **формата** на (параграф 3):  1. инвестиционна помощ, включително помощ за изграждане или модернизиране на културна инфраструктура; 2. оперативна помощ. |  |
| **Допустими разходи** |  |
| * **За инвестиционни помощи допустимите разходи** са разходите за инвестиции в материални и нематериални активи (параграф 5):  1. разходи за изграждане, модернизиране, закупуване, съхраняване или подобряване на инфраструктура, ако поне 80 % от нейния годишен времеви или пространствен капацитет се използват за културни цели; 2. разходи за закупуване, включително на лизинг, прехвърляне на собствеността или физическо преместване на културно наследство; 3. разходи за опазване, съхраняване, реставрация и рехабилитация на материално и нематериално културно наследство, включително допълнителни разходи за съхранение при подходящи условия, специални инструменти, материали и разходи за документация, научни изследвания, цифровизация и публикуване; 4. разходи за подобряване на достъпа на обществеността до културното наследство, включително разходи за цифровизация и други нови технологии, разходи за подобряване на достъпността за лица със специални нужди (по-специално рампи и подемници за хора с увреждания, надписи на брайловата азбука и релефни експонати в музеите) и разходи за насърчаване на културното многообразие по отношение на представянето, програмите и посетителите; 5. разходи за културни проекти и дейности, сътрудничество и програми за обмен и безвъзмездни средства, включително разходи за процедури по подбор, разходи за реклама и разходи, направени пряко в резултат на проекта.  * **За оперативни помощи допустимите разходи** са (параграф 5):  1. разходите на културната институция или обекта на културно наследство, свързани с непрекъснати или периодични дейности, включително изложби, представления и събития и други подобни културни дейности, които се извършват в обичайния ход на стопанската дейност; 2. разходите за културни и артистични образователни дейности и за популяризиране на важното значение на опазването и насърчаването на многообразието от форми на културно изразяване чрез образователни програми и програми за по-голямо популяризиране, включително чрез използване на нови технологии; 3. разходите за подобряване на достъпа на обществеността до културната институция или обектите на културно наследство и дейности, включително разходите за цифровизация и за използване на нови технологии, както и разходите за подобряване на достъпността за лицата с увреждания; 4. оперативните разходи, пряко свързани с културния проект или дейност, като например наемане на недвижимо имущество и културни центрове, пътни разходи, материали и консумативи, пряко свързани с културния проект или дейност, архитектурни структури за изложби и сценични декори, заем, лизинг и амортизация на инструменти, софтуер и оборудване, разходи за право на достъп до произведения, защитени с авторско право, и съдържание, защитено с други сходни права на интелектуална собственост, разходи за реклама и разходи, възникнали като пряк резултат от проекта или дейността; амортизационните разходи и разходите за финансиране са допустими само ако не са покрити с инвестиционна помощ; 5. разходите за персонал, работещ за културната институция или обекта на културно наследство или за проекта; 6. разходите за консултантски услуги и помощни услуги, предоставяни от външни консултанти и доставчици на услуги, които са възникнали като пряк резултат от проекта. |  |
| **Максимални интензитети на помощта** |  |
| * **За инвестиционните помощи размерът на помощта** **не надхвърля** разликата между допустимите разходи и оперативната печалба от инвестицията. Оперативната печалба се приспада от допустимите разходи предварително въз основа на реалистични предвиждания или чрез механизъм за възстановяване на средства. През съответния период е позволено операторът на инфраструктурата да задържа разумна печалба (параграф 6). * **За оперативните помощи размерът на помощта не надхвърля** необходимото за покриване на оперативната загуба и разумна печалба за съответния период. Изпълнението на това изискване се гарантира предварително въз основа на реалистични предвиждания или чрез механизъм за възстановяване на средства (параграф 7). * За **помощи, които не надхвърлят 1 милион евро**, максималният размер на помощта може да се определи по алтернативен метод, който се различава от метода в параграфи 6 и 7, на 80 % от допустимите разходи (параграф 8). * За **издаване на музика и литература** съгласно определението в параграф 2, буква е) максималният размер на помощта не надхвърля разликата между допустимите разходи и сконтираните приходи по проекта или 70 % от допустимите разходи. Приходите се приспадат от допустимите разходи предварително или чрез механизъм за възстановяване на средства. Допустимите разходи са разходите за издаване на музикални и литературни произведения, включително авторските такси (разходите за авторски права), разходите за преводачи, разходите за издатели, други издателски разходи (изчитане, коректура и рецензиране на текстове), разходите за форматиране и предпечатна подготовка и разходите за печат и публикуване в интернет (параграф 9). * **Помощите за вестници и списания**, независимо от това дали те са в хартиен, или в електронен формат, не са допустими съгласно настоящия член (параграф 10). |  |

|  |  |
| --- | --- |
| **Член 54**  **Схеми за помощ за аудио-визуални произведения** | **Проверка на съответствието (OK?)** |
| Те са съвместими и освободени от задължението за уведомяване, ако са изпълнени общите условия за съвместимост и условията в този член (параграф 1). |  |
| **Субсидирани продукти** |  |
| * **С помощите се подпомага културен продукт**. За да се избегнат очевидни грешки в квалифицирането на даден продукт като културен продукт, всяка държава членка предвижда ефективни процедури, например подбор на предложения от едно или повече лица, упълномощени да подбират или проверяват предложенията спрямо предварително определен списък с културни критерии (параграф 2). * Помощите **не са запазени за конкретни производствени дейности или за отделни части от веригата на стойността на продукцията**. Помощите за инфраструктура на филмови студия не са допустими по смисъла на настоящия член (параграф 9). |  |
| **Форма на помощта** |  |
| * Помощта може да бъде под **формата** на (параграф 3):  1. помощ за производството на аудио-визуални произведения; 2. помощ на предпроизводствен етап; 3. помощ за разпространение. |  |
| **Спазване на правилата на вътрешния пазар** |  |
| * Когато държава членка обвърже помощта със задължения за **териториалност на разходите**, при схемите за помощи за производство на аудио-визуални произведения може (параграф 4):  1. да се изисква до 160 % от помощта, предоставена за производството на дадено аудио-визуално произведение, да бъдат изразходвани на територията на държавата членка, която отпуска помощта; или 2. помощта, предоставена за производството на дадено аудио-визуално произведение, да бъде изчислена като процент от разходите за производствени дейности в държавата членка, предоставяща помощта, обикновено в случай на схеми за помощ под формата на данъчни стимули.   И в двата случая, ако държавата членка обвърже допустимостта на проектите с минимално равнище на производствена дейност на съответната територия, това равнище не надхвърля 50 % от общия бюджет на продукцията. Освен това максималните разходи, обвързани със задължения за териториалност на разходите, в никакъв случай не надхвърлят 80 % от общия бюджет на продукцията.   * Помощите **не са запазени изключително за гражданите на съответната държава** и от бенефициерите не се изисква да имат статут на предприятия, учредени по националното търговско право (параграф 10). |  |
| **Допустими разходи** |  |
| * **Допустими** са следните разходи (параграф 5):  1. за производствени помощи: общите разходи за производство на аудио-визуални произведения, включително разходите за подобряване на достъпността за лица с увреждания; 2. за помощи на предпроизводствен етап: разходите за писане на сценарии и създаване на аудио-визуални произведения; 3. за помощи за разпространение: разходите за разпространение и популяризиране на аудио-визуални произведения. |  |
| **Интензитет на помощта** |  |
| * **Интензитетът на помощта** за производството на аудио-визуални произведения не надхвърля 50 % от допустимите разходи (параграф 6). * **Допълнителен интензитет:** интензитетът на помощта може да бъде увеличен, както следва (параграф 7):  1. до 60 % от допустимите разходи за трансгранични продукции, които са финансирани от повече от една държава членка и в които участват продуценти от повече от една държава членка; 2. до 100 % от допустимите разходи за трудни аудио-визуални произведения и съвместни продукции с участието на държави от списъка на Комитета за подпомагане на развитието на Организацията за икономическо сътрудничество и развитие (ОИСР/КПР).  * **Интензитетът на помощта** за предпроизводствения етап не надхвърля 100 % от допустимите разходи. Ако създаденият благодарение на помощта сценарий или проект се превърне в аудио-визуално произведение, като например филм, предпроизводствените разходи се включват в общия бюджет и се вземат предвид при изчисляването на интензитета на помощта. Интензитетът на помощта за разпространение съответства на интензитета на помощта за производство (параграф 8). |  |